I dag har de fleste sikkert glemt, hvad der forårsagede fremkomsten af Al Jazeera i Mellemøsten. Eller rettere sagt, hvorfor den blev en så kolossalt stor succes.

Folk i Mellemøsten blev godt og grundigt trætte af en dækning af hele området, som simpelthen handlede om at påpege fejlene i folks kultur og religion og hos lederne i de mellemøstlige lande. Nej, der var intet som helst galt med de vestlige landes udenrigspolitik eller dækningen af Mellemøsten, ifølge de vestlige medier.

De europæiske lande i almindelighed og Danmark i særdeleshed er meget dårlige til at give en pluralistisk repræsentation, når det gælder tv- verdenen. Den skrevne presse er blevet mere nuanceret i sin dækning. Men især mange, der kun ser TV og ikke læser aviser, kan ikke få nuancerne med.